**HORTOBÁGY KÖZSÉG**

**POLGÁRMESTERÉTŐL 4. sz. napirend \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2023. május 30-i rendes, nyilvános ülésére**)**

**Tárgy:** Hortobágy Község nemzeti vagyonáról szóló rendelet módosítása

*Tisztelt Képviselő-testület!*

A 2022. évi költségvetés utolsó módosítása és a 2022. évi zárszámadásról szóló rendelet megalkotása előtt indokolt átvezetni az Önkormányzat vagyonát érintő változásokat a vagyonrendeleten.

Az utolsó módosítást (2022. november 30.) követően eltel idő alatt az önkormányzat

*I. üzleti vagyonában* 2023. év május 30-ig bekövetkezett változások a következőek:

* A **133 hrsz-ú 775 m2** nagyságú, „kivett közterület” művelési ágú ingatlant telekmegosztás miatt **törölni szükséges,**
* a 133 hrsz-ú ingatlanból kialakított **133/2 hrsz-ú** **605** **m2** nagyságú, „kivett beépítetlen terület” művelési ágú ingatlant **új ingatlanként felvenni szükséges,**
* az **1111/1 hrsz-ú 1048 m2** nagyságú, „kivett beépítetlen terület” művelési ágú ingatlant telekeladás miatt **törölni szükséges,**
* **az 1102/7 hrsz-ú 865 m2** nagyságú, „kivett beépítetlen terület” művelési ágú ingatlant telekeladás miatt **törölni szükséges,**
* az **01981/22 hrsz-ú 9542 m2** nagyságú, „kivett beépítetlen terület” művelési ágú ingatlant telekeladás miatt **törölni szükséges,**

*II. forgalomképtelen törzsvagyonában* 2023. év május 30-ig bekövetkezett változások a következőek:

* A 133 hrsz-ú ingatlanból kialakított **133/1 hrsz-ú** **170** **m2** nagyságú, „kivett közforgalom elől el nem zárt magánút” művelési ágú ingatlant **új ingatlanként felvenni szükséges**

Az ingatlan vagyon változásai a vagyonkataszterben a jogszabályban elvárt határidőben átvezetésre kerültek.

Kérem a tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a Hortobágy Község nemzeti vagyonáról szóló rendelet módosításáról szóló rendeletet megalkotni szíveskedjen.

**Hortobágy, 2023. május 15.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető